St. Johanneslogen St. Olaus til de tre Søiler

St. Johanneslogen St. Olaus til de tre Søiler er St. Johannesloge nr. 8 i Den Norske Frimurerorden. Losjen ble opprettet i Kristiania den 2. mai 1903, og er underlagt Den Norske Store Landsloge. Den har sin adresse i Stamhuset, Nedre Vollgate 19, Oslo.

Innvielsen var et faktum kl 16:00; to timer senere samme dag ble St. Johanneslogen St. Olaus til de tre Roser opprettet i Kristiania. Begge losjene sprang ut av St. Johanneslogen St. Olaus til den hvide Leopard, og den 2. mai 2003 feiret de sitt 100-årsjubileum sammen.

«Søilene» er i dag den største av landets St. Johanneslosjer med en medlemsmasse på i underkant av 1 000 medlemmer. Det store medlemstallet var medvirkende til innvielsen av St. Johanneslosjen St. Olaus til de tre Hammere den 10. januar 2019.

Navnet
St. Olaus er et annet navn på Olav den hellige (993–1028), den norske kongen som lovfestet kristendommen gjennom den såkalte kristenretten. Navnet henspiller på det faktum at Den Norske Frimurerorden krever kristen tro av sine medlemmer. Dette er også tilfelle med andre lands frimurerordener, som følger samme høygradsystem («det svenske system»).

Benevnelsen «tre søyler» refererer til St. Johanneslosjenes tre søyler, som symboliserer visdom, kraft og skjønnhet. Dette er også temaet i slike losjers tre grader: Visdommen i første grad, kraften i andre grad og skjønnheten i tredje grad.

St. Johannesgradene i Den Norske Frimurerorden I grad  Arbeidsom St. Johannes Lærling  Visdommen II grad  Nidkjær St. Johannes Medbroder  Kraften III grad  Verdig St. Johannes Mester  Skjønnheten

Våpenskjold
Losjens våpenskjold er et delt skjold. Øvre halvdel er skilt fra den nedre med en hvit stripe og viser en Olavsøks inne i en orange oval sirkel. Nedre halvdel viser de tre klassiske søylene i St. Johanneslosjene – visdom, kraft og skjønnhet. Skjoldet har en skriftbord langs hele skjoldkanten. Øverst langs denne skjoldkanten er navnet på losjen inntegnet; nederst er losjens devise eller valgspråk inntegnet. Over skjoldet ser vi en rangkrone som er dannet av murspader.

Fire andre St. Johanneslosjer, alle med adresse i Nedre Vollgate 19 i Oslo, har nesten identisk våpenskjold: Moderlosjen St. Olaus til den hvide leopard, søsterlosjen St. Olaus til de tre roser, St. Olaus til den gyldne Murskje og St. Olaus til de Tre Hammere. Forskjellen ligger i motivet i skjoldets nedre halvdel.

Valgspråk
Alle losjer i Den Norske Frimurerorden har en devise eller et valgspråk. Valgspråket til St. Johanneslogen St. Olaus til de tre Søiler er den latinske setningen E Tenebris ad Lucem, som betyr «Fra Mørket til Lyset».

Medlemsblad
Siden 1993 har losjen utgitt medlemsbladet Mellom Brødre.Mellom Brødre nr. I 2018 er tilgjengelig på nett , Den Norske Frimurerorden, besøkt 28. november 2019

Ordførende Mestere
#  Navn  Innsatt  Avgikk  1  Dr. Philos (honoris causa) og byråsjefAugust Christian Mohr(1847–1918)  100px  2. mai 1903  21. januar 1916 2  Lege og direktørIngvald Johan Bernhard Berbom(1857–1940)   21. januar 1916  28. september 1921 3  GarnisonsprestKjeld Fredrik Karl Stub(1868–1951)    28. september 1921  21. november 1939 4  HøyesterettsadvokatCarl Kaas(1884–1966)  100px  21. november 1939  24. september 1947 5  Overrettssakfører og dispasjørFrøystein Halvorsen(1891–1982)    24. september 1947  20. desember 1950 6  GrossererIwan Weber Malm(1887–1960)    20. desember 1950  14. desember 1955 7  RedaktørBjørn Nicolai Bjørnsen Bunkholdt(1894–1974)    14. desember 1955  14. mars 1962 8  DirektørTrygve Henrik Lindeman(1896–1979)    14. mars 1962  19. april 1967 9  TannlegeSverre Eystein Holbye(1910–1977)    19. april 1967  7. mars 1973 10  DisponentBjarne Eugen Henriksen(1904–1979)    7. mars 1973  12. april 1978 11  ForlagsredaktørPer Glad(1918–1997)    12. april 1978  24. februar 1993 12  DirektørIvar Anstein Skar(1937–2018)  100px  24. februar 1993  17. september 2003 13  SivilingeniørSverre Leonard Sivertsen(1934–)    17. september 2003  23. september 2009 14  AvdelingslederHarald Manheim(1944–)    23. september 2009 23. september 201515  SkipsmeglerKlaus Peter Tollefsen(1956-) 23. september 2015  18. desember 201916  KirurgSteinar Kiil(1961-) 18. desember 2019   

Anders Behring Breivik

Anders Behring Breivik, gjerningsmannen bak terrorangrepene i Norge i 2011, deltok på fem møter i St. Johanneslogen St. Olaus til de tre Søiler.Ord-for-ord - dag 38, Verdens Gang, 15. juni 2012. oppdatert 5. oktober 2017, besøkt 28. november 2019

Han deltok på et orienteringsmøte i losjen den 16. januar 2006. Han ble opptatt i I° den 13. februar 2007, etter anbefaling av fadderen Jan Behring fra Skedsmokorset som var tremening til hans mor.Kristine Hirsti, Peter Svaar: – Han var høflig, stille og «pinglete», nrk.no, 28. januar 2012Roar Grønstad, Lars MJ Hansen, Linda Ingier, Rune Bernhus, Karoline Carlsen, Brede Høgseth Wardrum: Skedsmo-mann anbefalte Breivik for Frimurerlosjen. Medlemskapet skal ha vært en del av terroristens omfattende «markedsføringsplan»., rb.no, 19. april 2012 Han deltok på et ordinært medlemsmøte i I° i mars 2007, ble opptatt i II° i februar 2008 og i III° den 16. september 2009.

Han hadde ingen embeter eller funksjoner i losjesammenheng, og ble ekskludert med umiddelbar virkning etter udåden.Den Norske Frimurerorden: Den terrorsiktede var ingen aktiv frimurer, arkivert Den Norske Frimurerordens hjemmeside

Ivar Anstein Skar (1937–2018), daværende stormester i Den Norske Frimurerorden og tidligere ordførende mester i St. Johanneslogen St. Olaus til de tre Søiler, uttalte følgende den 24. juli 2011, to dager etter terrorangrepene:

Denne uttalelsen ble oversatt til tysk, og samme dag, den 24. juli 2011, ble det avgitt en felles uttalelse fra Den Norske Frimurerorden og Dr. Rüdiger Templin (1940–), stormester (AltGroßmeister) i Tysklands forente storlosjer fra 2010 til 2015.Rüdiger Templin, freimaurer-wiki.de, 16. oktober 2016, besøkt 28. november 2019

Uttalelsen ble gjengitt på hjemmesiden til den store nasjonale moderlosjen Til de tre glober.Statements der Vereinigten Großlogen von Deutschland und der Großloge von Norwegen  Reaksjonen fra Tysklands forente storlosjer gjengitt på hjemmesiden til storslosjen „Zu den drei Weltkugeln“, 24. juli 2011

Prominente medlemmer
 Ferdinand Oscar Finne (1910–1999), norsk maler, grafiker, scenograf og forfatter, ble medlem den 7. oktober 1992 i en alder av 81 år
 Rolv Wesenlund (1936–2013), norsk komiker, plateprodusent, sanger og skuespiller

Referanser

Litteratur
 Just, Carl: St. Johannes Logen St. Olaus til de tre søiler : 1903-1953, Oslo, 1953
 St. Johannes Logen St. Olaus til de tre Søiler 1903—1963, Trykt som manuskript for brr .·. frimurere, Oslo 1963
 Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
 Matrikkel over Den Norske Frimurerorden for arbeidsåret 2007, Aktietrykkeriet i Trondhjem

St. Olaus til de tre Søiler
Kategori:Organisasjoner etablert i 1903
Kategori:1903 i Norge